

KĖDAINIŲ RAJONO SAVIVALDYBĖS TARYBA

SPRENDIMAS
DĖL GEBENIŲ IR SAUSMEDŽIŲ GATVIŲ KĖDAINIŲ MIESTO SEN., JANUŠAVOS K., SPECIALIOJO PLANO RENGIMO PRADŽIOS IR PLANAVIMO TIKSLŲ

2022 m. kovo 25 d. Nr. TS-70
Kėdainiai

               Vadovaudamasi Lietuvos Respublikos teritorijų planavimo įstatymo 7 straipsnio 5 dalies   1 ir 3 punktais, 30 straipsnio 1 dalies 2 punktu bei 2 ir 8 dalimis, Lietuvos Respublikos vietos savivaldos įstatymo 6 straipsnio 19 punktu, 102 straipsniu, Susisiekimo komunikacijų inžinerinės infrastruktūros vystymo planų rengimo taisyklių, patvirtintų Lietuvos Respublikos susisiekimo ministro ir Lietuvos Respublikos aplinkos ministro 2006 m. lapkričio 24 d. įsakymu Nr. 3-453/D1-549 „Dėl Susisiekimo komunikacijų inžinerinės infrastruktūros vystymo planų rengimo taisyklių patvirtinimo“, 10.2 papunkčiu ir 11 punktu, Kėdainių rajono savivaldybės taryba  n u s p r e n d ž i a:
   1. Pradėti rengti Gebenių ir Sausmedžių gatvių Kėdainių miesto sen., Janušavos k., specialųjį planą.
               2. Nustatyti šiuos planavimo tikslus:
               2.1. užtikrinti darnią susisiekimo komunikacijų infrastruktūros plėtrą;
               2.2. kurti sveiką, saugią, darnią gyvenamąją aplinką ir visavertes gyvenimo sąlygas gyvenamosiose vietovėse;
               2.3. derinti fizinių ir juridinių asmenų ir jų grupių, savivaldybių ir valstybės interesus dėl teritorijos naudojimo ir veiklos plėtojimo teritorijoje sąlygų.
   Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.
        


Savivaldybės meras					Valentinas Tamulis

